stanford-oval/wikipedia huggingface dataset:
Songea

| Songea |
| --- | --- |

 Songea
 Koordinaatit: 10°41′S, 35°39′E 
Valtio:   Tansania
Alue:  Ruvuman alue
Piirikunta:  Songean Urban
Pinta-ala:  
 – Kokonaispinta-ala:  596 km²
Väkiluku (2012):  203 309
 – Väestötiheys:  341 as./km²
Aikavyöhyke:  UTC+3
 
 www.ruvuma.go.tz 
Infobox OKVirheellinen NIMI-arvo: 
Songea on kaupunki Etelä-Tansaniassa. Vuonna 2012 siellä oli 203 309 asukasta. Kaupunki on Songea Urban nimisen piirikunnan hallinnollinen keskus ja Ruvuman alueen pääkaupunki.
Historia

Songean kaupungin synty johtaa juurensa ngoni-heimon kansanvaellukseen 1830-luvulla, kun Shaka Zulun hallinnon entinen kenraali Zwangendaba johti Etelä-Afrikan Natalin alueelta levottomuuksia pakenevat ngonit pohjoiseen, asuttaen alueita nykyisessä Tansaniassa, Burundissa ja Kongossa. Yksi näistä vaeltavista ryhmistä asettui asumaan nykyisen Songean paikalle.
Kaupunki on saanut nimensä kuuluisan ngoni-johtajan, päällikkö Songean mukaan, joka saksalaisten vangiksi jäätyään valitsi, että hänet hirttäisivät saksalaiset Maji Maji-kapinan aikana 1905–1907. Hirttämistuomion vapaaehtoisella valinnalla Songea pyrki välttämään leimautumisen petturiksi, lukuisten paikallisten kuoltua levottomuuksissa. Maji Maji-kapinan verisimmät taistelut käytiinkin Songeassa, jossa lopullinen vastarinta saksalaisia vastaan murtui.
Maantiede ja ilmasto

Kaupungin topografia on luonteeltaan mäkinen, korkeuden vaihdellessa 980–1100 metrin välillä merenpinnan yläpuolella. Matogoron vuorten ympäristössä luonto on aaltoilevaa, kun taas muut kaupunginosat, kuten Mpingi, Mletele, Subira, Ruhuwiko ja Mshangano ovat loivia ja kaltevia.
Songea kuuluu Köppenin ilmastoluokituksessa lauhkeaan, subtrooppiseen kosteaan ilmastoon, jolle tyypillistä on kuuma kesä ja kuiva sekä leuto talvi. Sadekausi alkaa tavallisesti marraskuussa ja päättyy toukokuussa. Ilmankosteus on suhteellisen suuri Songeassa, erityisesti aamun tunteina.
| Sää - Songea> Kuukausi | Sää - Songea> Tammi | Sää - Songea> Helmi | Sää - Songea> Maalis | Sää - Songea> Huhti | Sää - Songea> Touko | Sää - Songea> Kesä | Sää - Songea> Heinä | Sää - Songea> Elo | Sää - Songea> Syys | Sää - Songea> Loka | Sää - Songea> Marras | Sää - Songea> Joulu | Sää - Songea> Vuosi |
| --- | --- | --- | --- | --- | --- | --- | --- | --- | --- | --- | --- | --- | --- |
| Keskimääräinen korkea °C | 27 | 27 | 27 | 26 | 24 | 25 | 25 | 27 | 29 | 29 | 29 | 28 | 27 |
| Keskimääräinen matala °C | 18 | 18 | 18 | 17 | 14 | 12 | 11 | 12 | 17 | 17 | 18 | 18 | 16 |
| Sademäärä mm | 277 | 220 | 248 | 116 | 114 | 1 | 3 | 0 | 1 | 8 | 67 | 212 | 1 267 |
Lähde: Ruvuma Region Socio-economic Profile
Väestö

Suurin etninen ryhmä Songeassa on ngoni. Muita merkittävimpiä etnisiä ryhmiä ovat ndendeule, manda, yao, matengo ja nyasa.
Kaupunginosat

Songea Urban-piirikunta jakaantuu 13 hallinnolliseen osa-alueeseen tai kaupunginosaan, joita ovat Bomba Mbili, Lizaboni, Majengo, Matarawe, Matogoro, Mfaranyaki, Misufini, Mletete, Mshangano, Ruhuwiko, Ruvuma, Songea Mjini ja Subira.
Palvelut > Liikenne

Songean kautta kulkee kolme keskeistä tieyhteyttä: asfaltoitu Makambako – Songea-tie, maapäällysteinen Tunduru – Songea-tie ja maapäällyisteinen Songea – Mbamba-Bay-tie. Kaupungissa on pienkoneille soveltuva lentokenttä, joka sijaitsee noin 8 kilometriä keskustasta länteen.
Palvelut > Terveydenhuolto

Songeassa sijaitsee alueellinen sairaala, joka käsittää 395 vuodepaikkaa. Lisäksi kaupungissa on kaksi terveyskeskusta ja 19 neuvolaa.
Palvelut > Koulutus

Kaupungissa on 35 esikoulua, 62 ala-astetta, 31 yläastetta, 4 lukiota, avoimen yliopiston palveluita, 2 ammattikoulua, opettajien ammatillinen koulutuskeskus sekä opettajien korkeamman koulutuksen oppilaitos.
Palvelut > Vesi

Songea Urban Water Supply Authority (SOUWASA) huolehtii käyttöveden toimituksesta ja viemärijärjestelmän ylläpitämisestä kaupungissa. Kaupungin vesiverkosto kattaa noin 84 prosenttia kaupungin asukkaista. Kaupunki saa käyttövetensä pääosin Ruhilan, Msamalan ja Matogoron kylien lähteistä. Vuosien 2005 ja 2010 välillä kaupungin alueella kaivettiin myös 70 vesikaivoa.
Palvelut > Urheilu

Kaupungissa sijaitsee vuonna 1979 valmistunut urheiluareena, Majimaji Stadium.
Nähtävyyksiä

Maji Maji museo
Katolinen katedraali
Tori (Soko Kuu)
Saksalainen linnake
Afrikkalaisten sotureiden hirttopuu
Matongon luonnonsuojelualue
Luhiran luonnonsuojelualue
Elinkeinoelämä

Vuonna 2010 Songean kaupungin työttömyysaste oli 53 %. Työvoimaan on laskettu kaikki vähintään viisivuotiaat henkilöt. Työttömistä 28,6 % oli täyspäiväisiä koululaisia tai opiskelijoita. Työssäkäyvistä 70 % työskenteli maatalouden alalla.
Ruvuman alueen talous on siis maatalousvaltaista. Alueen tärkeimmät elinkeinot ovat maanviljely, karjatalous, metsätalous, kalastus, hunajantuotanto, kaivostoiminta ja kaupankäynti.
Karjataloutta alueella rajoittaa muun muassa tsetsekärpäsen aiheuttamat eläintaudit. Ruoantuotanto on pääasiallisesti pienimuotoista yksityisviljelyä. Tärkeimmät ruokakasvit ovat maissi, maniokki, riisi, bataatti, palkokasvit, hirssi ja durra. Tärkeimmät rahakasvit ovat kahvi, tupakka ja cashew-pähkinä. Muita viljelystuotteita ovat auringonkukka, soija, sormihirssi ja maapähkinät. Songean piirikunnan alueella on todettu olevan muun muassa kultaesiintymiä. Ruvuman alueella sijaitsee kolme isoa tehdasta; tupakkatehdas, kahvin prosessointitehdas ja cashew-pähkinän prosessointitehdas.
Aiheesta muualla

Kuvia tai muita tiedostoja aiheesta Songea Wikimedia Commonsissa
Matkaopas aiheesta Songea Wikivoyagessa (englanniksi)
Ruvuman alueen viralliset kotisivut
Songean lentokenttä.
Majimaji Stadium-areena.
Tori Songeassa.
Stora Hallonkobben

Stora Hallonkobben
| --- | --- |
Sijainti:  60°7′42.00″N, 24°45′07.00″E, Espoo Uusimaa Suomi
Merialue:  Suomenlahti, Itämeri
Pinta-ala:  0,012 km²
muokkaa - muokkaa wikitekstiä - muokkaa Wikidataa
Stora Hallonkobben on saari Espoon Suvisaaristossa. Se sijaitsee Suvisaariston pääsaarten ja Miessaaren välisellä merialueella.
Stora Hallonkobbenin pinta-ala on 1,2 hehtaaria. Saaren kaakkois–luoteissuuntainen pituus on noin 170 metriä. Stora Hallonkobbenin pohjoispuolella sijaitsee Lilla Hallonkobben, jonka pinta-ala on 0,3 hehtaaria.
Aiheesta muualla

Tiedostopalvelu.maanmittauslaitos.fi
Stora Hallonkobben Finland - Historical maps
Foreca.fi: Sää Stora Hallonkobben, Espoo
Stora Hallonkobben, Uusimaa, Finland — Sunrise, Sunset and Daylength
Søren Peter Christensen

| Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Mitalit> Maa:   Tanska.Miesten voimistelu. Olympialaiset  | Maa:   Tanska> Miesten voimistelu. |
| --- | --- | --- | --- |
|  Hopeaa | Tukholma 1912 | ruotsalainen järjestelmä, joukkuekilpailu |  |
Søren Peter Christensen (30. lokakuuta 1884 Langskov – 12. lokakuuta 1927 Faaborg) oli tanskalainen voimistelija ja olympiamitalisti. Hän kilpaili vuoden 1912 kesäolympialaisissa Tukholmassa ja oli siellä mukana saamassa hopeaa ruotsalaisen järjestelmän joukkuevoimistelussa.
Sumusade

| Sumusade> Tiedot |
| --- | --- |
Toiminnassa:  2011–
Tyylilaji:  suomirock, pop, iskelmä
Kotipaikka:  Helsinki ja Pietarsaari
Laulukieli:  suomi
Jäsenet:  Johannes Ahlvik, laulu, akustinen kitara   Kalle Mäkipelto, kitara, taustalaulu   Egon Veevo, basso   Ville Mäkipelto, kosketinsoittimet   Jonne Mäkipelto, rummut  
Levy-yhtiö:  Therwiz Music  
Aiheesta muualla
www.sumusade.com
Infobox OKNimi-testi OK: 
Sumusade on vuonna 2011 perustettu suomalainen pop rock -yhtye. Se on julkaissut yhden täyspitkän albumin Ihmiselle ihminen vuonna 2011. Levy on ollut tehosoitossa ja viikon albumina Radio Deissä. Yhtye perustettiin vuosina 2005–2011 toimineen Fog-yhtyeen jatkajaksi. Kokoonpano on muuten sama, mutta uudeksi basistiksi valittiin seinäjokelainen Teemu Kunto.
Historia

Yhtyeen edeltäjä oli vuosien 2005 ja 2011 välillä toiminut pop/rock -musiikkia soittava Fog-yhtye, joka julkaisi ainoan täyspitkän albuminsa Vastavirtaan vuonna 2008 . Bändi sijoittui toiseksi SM-Gospel-kilpailuissa Keuruulla 2007 ja voitti yleisön suosikki -äänestyksen. Bändi julkaisi Sinä olet kaunis -singlen kesäkuussa 2009. Single sai radiosoittoa muun muassa YleX-radiokanavalla. Vuoden 2011 joulukuussa bändi jäi historiaan vaihdettuaan nimekseen Sumusade.
Julkaisut > Singlejulkaisut

Harvalla on elämä kohdallaan (2014)
Julkaisut > Albumit

Ihmiselle ihminen (2011)
Aiheesta muualla

Bändin viralliset kotisivut
Levyarvostelu Fleimissä[vanhentunut linkki]
St Jamesin palatsi

St Jamesin palatsin pääsisäänkäynti Pall Mall -kadulla.
St Jamesin palatsi (St James’s Palace) on yksi Lontoon vanhimmista ja historiallisimmista palatseista. Se sijaitsee Pall Mall -kadun päässä, St Jamesin puiston pohjoispuolella, St James’sin kaupunginosassa. St James on Yhdistyneen kuningaskunnan vanhin kuninkaallinen palatsi ja se on antanut kuningashuoneelle nimen ”St Jamesin hovi” (the Court of St James’s).
Historiaa

Palatsin tilasi vuonna 1530 kuningas Henrik VIII. Se sijaitsee vanhan, Jaakob Alfeuksenpojalle omistetun leprasairaalan paikalla. Pyhimyksen englanninkielinen nimi on Saint James the Less, josta saatiin nimi sekä palatsille että lähellä sijaitsevalle puistolle. Palatsi rakennettiin tudor-tyyliin neljän sisäpihan ympärille. Kun tuon ajan Euroopan suurin palatsi Whitehall tuhoutui palossa vuonna 1698, Saint Jamesista tuli monarkkien pääasunto Lontoossa. Siitä tuli myös kuningashuoneen hallintokeskus, joka se on edelleenkin.
Myös vuonna 1714 valtaan astunut kuningassuku Hannoverit käytti aluksi Saint Jamesin palatsia, mutta vuonna 1809 syttyi tulipalo, joka tuhosi kuninkaalliset asuintilat. Ainoa pelastunut alkuperäistä tudortyyliä edustava osa oli Henrik VIII:n portti, eli Pall Mall -kadun pääsisäänkäynti. Palatsin jälleenrakentamisen aikana Yrjö III sijoittui ostamaansa Buckingham House -nimiseen asuintaloon, joka laajennettiin myöhemmin Buckinghamin palatsiksi. Saint Jamesin palatsia ryhdyttiin käyttämään yhä enemmän ainoastaan muodollisiin tilaisuuksiin, kuten vastaanottoihin, kuninkaallisiin häihin ja kastetilaisuuksiin. Kuningatar Viktoria vei tämän muutoksen loppuun vuonna 1837. Tämän jälkeen Saint Jamesin palatsi ei ole enää ollut hallitsijan asuntona vaikka kuninkaallisen perheen jäsenet käyttävät edelleen tiettyjä palatsin osia.
Nykytilanne

St Jamesin palatsi on työnteon paikka, ja kuninkaallinen hovi sijaitsee edelleen virallisesti siellä – ulkomaiden lähettiläät akkreditoidaan edelleen St Jamesin hoviin, vaikka hallitsija ottaa heidät vastaan Buckinghamin palatsissa. Se toimii myös prinsessa Annen ja Lady Ogilvyn Lontoon-asuntona. Palatsi muodostuu eri suuntiin etenevistä hovin toimistoja ja niiden työntekijöitä majoittavista huoneistoista. Siellä sijaitsevat York House, jossa sijaitsi Walesin prinssin ja hänen poikiensa Williamin ja Harryn entinen koti, Lancaster House, jota hänen majesteettinsa hallitus käyttää virallisiin vastaanottoihin, sekä lähellä sijaitseva Clarence House, kuningataräidin pitkäaikainen asunto ja nykyisin Charles III:n ja kuningatar Camillan väliaikainen asunto.
Myös Queen's Chapel (Kuningattaren kappeli) liittyy St Jamesin palatsiin. Se on ajoittain auki yleisölle, mutta muut palatsin osat eivät ole julkisia. St Jamesin palatsi on yksi niistä neljästä rakennuksesta Lontoossa, jonka edessä voi nähdä kuningattaren henkivartiokaartin jäseniä palveluspaikallaan. Muut kohteet ovat Buckinhamin palatsi, Clarence House ja Hevosvartiokaartin rakennus (Horse Guards).
2000-luvun alusta St Jamesin palatsiin sijoitettiin kuninkaallinen postimerkkikokoelma. Elokuusta 2008 alkaen ja virallisesti 6. tammikuuta 2009 prinssien Williamin ja Harryn palveluskunta muutti omiin huoneisiinsa St Jamesin palatsissa ja alkoi raportoida ensimmäistä kertaa suoraan prinsseille. Veljesten velvollisuuksista oli siihen asti huolehtinut heidän isänsä prinssi Charlesin toimisto Clarence Housessa.
Aiheesta muualla

Wikimedia Commonsissa on kuvia tai muita tiedostoja aiheesta .
Yksityiskohtaista historiaa St Jamesin palatsista.
Historiallisia valokuvia St Jamesin palatsista.
Edward Walford, 'St James's Palace', Old and New London Vol. 4 (1878:100-122). (Arkistoitu – Internet Archive) Luettu : 28 maaliskuuta 2011.
The British Monarchy -sivustolla kuninkaallisista asunnoista:  Royal Household: St James's Palace.
Nikolaus Pevsner, The Buildings of England: London 6: Westminster (2003), ss 594–601.
Friends of Cathedral Music-sivuilla tietoa Royal Chapel -kappelin ohjelmasta ja aukioloajoista.
St Jamesin palatsi ianVisits –matkalusivustolla.
THL

Lyhenne THL voi tarkoittaa seuraavia:
Terveyden ja hyvinvoinnin laitos, valtion tutkimus- ja kehittämislaitos, joksi Stakes ja Kansanterveyslaitos yhdistyivät 1. tammikuuta 2009
Terveydenhuollon lisensiaatti, vanha terveystieteellinen jatkotutkintonimike
Transhumanistiliitto, filosofinen ja kulttuurinen liike, joka pyrkii edistämään ihmisten oikeuksia kehittää itseään älyllisesti ja fyysisesti paremmiksi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”THL”, voi hakea sivunnimihaulla, laajalla sivunnimihaulla tai tekstihaulla.
Suurmestareiden yhdistys

Suurmestareiden yhdistys (engl. Grandmasters Association, GMA) oli Garri Kasparovin ja liikemies Bessel Kokin yhdessä muutamien muiden suurmestareiden kanssa perustama shakkiyhdistys, jonka tarkoitus oli ajaa ammattipelaajien etuja shakkipolitiikassa. GMA perustettiin 1986 Dubain shakkiolympialaisten yhteydessä.
1990 järjestön sisällä syntyi riita sen asemasta Kansainväliseen shakkiliittoon FIDE:en nähden, Kasparovin tukijoineen kannattaessa suurempaa riippumattomuutta. FIDE:n kanssa tehtävästä sopimuksesta käydyssä äänestyksessä hävinnyt Kasparov luopui puheenjohtajuudestaan ja GMA:n ristiriitojen sävyttämä alamäki alkoi.
1993 Kasparov ja englantilainen, GMA:n viimeinen puheenjohtaja Nigel Short päättivät pelata MM-ottelunsa FIDE:n ulkopuolella ja  perustivat uuden yhdistyksen nimeltä PCA (engl. Professional Chess Association). Tuolloin GMA oli Kasparovin mukaan jo "enimmäkseen romahtanut". PCA:n toiminta loppui 1996 ja edellisten nykyinen vastine on Ranskassa 2003 perustettu Association of Chess Professionals ACP.
Turvallisuus kokousten ja kongressien näkökulmasta

Turvallisuus- ja kemikaalivirasto valvoo ja edistää kuluttaja- ja kemikaaliturvallisuutta Suomessa
Turvallisuuden määritelmä

Suuret ja suositut tilaisuudet, missä osallistujia on paljon, ovat herättäneet suuresti keskustelua niiden turvallisuuden kannalta. Maailmalla nykypäivänä tutuksi tulleet terrori-iskut haavoittavat pienin väliajoin ihmisten turvallisuuden tunnetta. Suomessa tapahtumien järjestämistä ja turvallisuustoimintaa ohjaa suuri määrä lainsäädäntöä. (Paasonen 2013, 7)
Jokainen ihminen kokee turvallisuuden omakohtaisesti, riippuen omasta taustasta ja kokemusmaailmasta käsin sekä ammattisidonnaisesti. Se voidaankin määrittää kuvaamalla sekä yksilöiden subjektiivisia kokemuksia, että valtioiden välisiä suhteita. (Iivari 2012) Turvalliseksi tilanteeksi luokitellaan tilaa, jossa riskit ovat hyväksyttävällä tasolla.
Turvallisuus on tärkeässä asemassa valittaessa kokous- tai kongressi-kaupunkia. Kohteessa olevat mahdolliset epävarmuustekijät rajoittavat mahdollisuuksia tulla valituksi. Asiakkaiden kokema turvallisuuden tunne on tärkeässä osassa matkailupalveluissa toteutettavaa turvallisuutta. Subjektiivisella turvallisuuskokemuksella onkin merkittävä vaikutus epävarmuustekijän muotoutumisen, asiakastyytyväisyyden ja kohteen imagon kannalta. (Iivari 2012)
Turvallisuuden merkitys kokouksia ja kongresseja järjestettäessä on lisääntynyt 2000-luvulla ja paikkaa valittaessa turvallisuudesta on tullut yksi tärkeimmistä valintakriteereistä. Poliittisesti kongresseja voidaan uhata muun muassa terrorismilla tai mielenosoituksilla, mutta todennäköisempiä riskejä ovat tulipalot, muut onnettomuustilanteet, varkaudet ja ilkivalta. (Blinnikka & Kuha 2004, 124)
Henkilökunnan näkökulma turvallisuuteen

Kokous – ja kongressipalveluissa työskentelevän henkilön tulee tietää ja osata toimia yrityksen laatiman pelastussuunnitelman mukaan. Tämä tarkoittaa yrityksen vastuuta perehdyttää henkilökunta pelastussuunnitelman mukaisesti. Kokouksissa tai kongressissa saattaa olla samaan aikaan suuri määrä ihmisiä, joten henkilökunnan on osattava toimia hätätilanteen sattuessa. Henkilökunnan tulee osata muun muassa asiakkaan opastaminen pois hätätilanteesta olevasta tilasta. (Turvallisuus- ja kemikaaliviraston www-sivut 2017)
Yrityksessä työskentelevän henkilökunnan tulee tunnistaa mahdolliset riskit työssään ja osata hallita tai eliminoida ne tilanteen mukaan. Henkilökunnan pitää tietää miten toimia tulipalon syttyessä, murto tai ryöstötilanteessa, häiriökäyttäytyvän asiakkaan kanssa, uhkaustilanteessa esimerkiksi pommiuhka, erilaiset tapaturmat, sairauskohtaukset, ruokamyrkytys ja sähkölaitteiden keskeyttäminen. Hätätilanteessa henkilökunnan on osattava toimia niin, että asiakkaat pystytään pelastamaan ja ohjaaman pois hätätilanteesta. Henkilökunta tekee sisäisen hälytyksen ja ilmoittaa siitä hätänumeroon sekä ohjaa ammattiavun paikalle. (Matkailualan tutkimus- ja koulutusinstituutin www-sivut)
Kokous – ja kongressitilaisuuksissa saattaa olla mukana merkittäviä korkean tason henkilöitä, joiden paikallaoloon tuleen valmistautua erityisvalmisteluin esimerkiksi tiedottamiseen koskevat asiat sekä konflikteihin varautuminen. (Matkailualan tutkimus- ja koulutusinstituutin www-sivut 2017) Jos järjestettävä kongressi on iso ja paikalle saapuu merkittäviä henkilöitä tai kongressia uhkaa jokin ulkopuolinen uhka, niin järjestävä yritys voi ostaa turvapalveluyritykseltä koulutuksen henkilökunnalleen, jolloin yritys varmistaa henkilökunnan toimintavalmiuden. (Visit Finlandin www-sivut, 2017) (Aarrejärvi 2003, 84.)
Henkilökunnan on oltava tietoisia siitä ketkä henkilöt vastaavat turvallisuudesta yrityksessä kokouksen tai kongressin aikana. Henkilökunnalla pitää olla myös tarvittava koulutus hätätilanteiden sattuessa, kuten ensiaputaidot. Työnantaja voi tarvittaessa kouluttaa henkilökuntaansa näitä ensiaputaitoisiksi. (Turvallisuus- ja kemikaaliviraston www-sivut 2017)
Vierailijan näkökulma turvallisuuteen

Suomi on turvallinen maa kongressi- tai kokousmatkailijalle. Kokous- tai kongressimatkustaja tietää Suomen olevan sekä poliittisesti että yhteiskunnallisesti rauhallinen maa. (Aarrejärvi 2003, 83)
Kokouksen tai kongressin vuoksi matkustavalle henkilölle ei kuitenkaan riitä pelkästään tieto siitä, että maa on turvallinen vaan heille pitää tulla myös tunne turvallisuudesta henkilökunnan työskentelystä ja ammattitaidosta sekä tiloista missä toimitaan. Turvallisuuden voidaan sanoa olevan arvoa, jonka ihminen kokee. Arvo syntyy silloin kun tunne turvattomuudesta on poissa. (Verhelä, 141) Järjestäjän tulee huomioida myös eri kulttuureista tulevat osallistujat niin, että myös he saavat tarvittavat ohjeet ja tiedot omalla kielellään ja voivat toimia samalla tavoin kuin muut turvallisuuden vaarantuessa. Turvallisuusriskejä ei saa syntyä kielimuurin vuoksi. (Turvallisuus- ja kemikaaliviraston www-sivut 2017)
Turvallisuuden tunne voidaan rakentaa asiakkaalle positiiviseksi. Esimerkiksi markkinoinnilla ja ennakkotiedoilla voidaan luoda asiakkaalle tunne kokouksen järjestäjän luotettavuudesta ja kyvystä hoitaa turvallisuuteen liittyvät asiat hyvin. Kokouksen tai kongressin tilojen siisteys ja toimintaympäristö vaikuttavat myös turvallisuuteen esimerkiksi koneiden sekä laitteiden oikein sijoittelu ja laitteiden johdot ovat pois lattioilta tai käytäviltä. (Verhelä 2007, 147)
Kokouksen tai kongressinjärjestäjän on annettava osallistujalle tiedot turvallisuuteen liittyvistä asioista tai turvallisuusuhasta, jos sellaista kohdistuu järjestettävään kokoukseen tai kongressiin. (Turvallisuus- ja kemikaaliviraston www-sivut 2017)
Turvallisuusasiakirja

Turvallisuusasiakirja perustuu kuluttajaturvallisuuslakiin (920/2011), joka sisältää kokonaisuudessaan olevan suunnitelman vaarojen ja riskien ehkäisemiseen sekä niiden hallitsemiseen. Turvallisuusasiakirja tulee olla laadittuna ennen palvelun tarjoamisen aloittamista. (Turvallisuus- ja kemikaaliviraston www-sivut 2017)
Asiakirja ei ole pakollinen kaikille kuluttajapalveluita tarjoaville. Turvallisuus- ja kemikaalivirasto TUKES on laatinut listan, joilta kaikilta turvallisuusasiakirja vaaditaan. (Turvallisuus- ja kemikaaliviraston www-sivut 2017) Kokous- ja kongressipalveluihin tämä liittyy siten, että turvallisuusasiakirja vaaditaan silloin, kun on kyseessä tapahtuma, johon liittyy riski esimerkiksi suuren väkijoukon takia. Pienille kokoustarjoajille tämä ei ole oleellista, mutta isompia kokouksia ja konferensseja järjestettäessä on turvallisuusasiakirja luotava.
Turvallisuusluvat ja -lait

Kokous- ja kongressipalvelut voidaan rinnastaa lupien perusteella tapahtuman järjestämiseen. Kokeneet kokouspalveluita tuottavat yritykset omaavat kaikki heille tarpeelliset luvat ja ovat ottaneet ne huomioon jo palvelun tarjoamisen suunnittelu vaiheessa.
Järjestäjän on otettava huomioon muun muassa näitä lakeja, joita ovat kokoontumislaki (530/1999), laki järjestyksenvalvojista (533/1999), pelastuslaki (468/2003), asetus pelastustoimesta (787/2003), kuluttajansuojalaki (38/1978), laki kulutustavaroiden ja kuluttajapalvelusten turvallisuudesta (74/2004), terveydensuojelulaki (763/1994), ympäristönsuojelulaki (86/2000), tuotevastuulaki (694/1990), vahingonkorvauslaki (412/2003), meluntorjuntalaki (382/1987) ja jätelaki (1072/1993). (Vinni 2014)
Kuluttajapalvelun tarjoaja on aina itse vastuussa, että hänellä on kaikki tarvittavat ja vaadittavat luvat toimintaan, sekä hän noudattaa kaikkia yritystä koskevia lakeja.
Pelastussuunnitelma

Pelastussuunnitelma on laadittava aina silloin, kun paikalla läsnä on samanaikaisesti vähintään 200 ihmistä tai jos tapahtumaan liittyy riskejä. Riskejä voi olla esimerkiksi kokouksen tai konferenssin luonne. Pelastussuunnitelma on toimitettava viimeistään 14 vuorokautta ennen palvelun tarjoamisen aloittamista. Monilla kokouspalveluita tarjoavilla löytyy pelastussuunnitelma jo valmiiksi, jos heillä on tarjota näin isot tilat käyttöä varten ja esimerkiksi hotelleilla, jotka voivat myös kokouspalveluita tarjota, on oltava pelastussuunnitelma jo valmiina.  (Vinni 2014, 25-26)
Pelastussuunnitelman tulee olla selkeä ja käytännöllinen ja sen tulee sisältää kaikki perustiedot, sekä mahdolliset riskit. Pienemmissä kokoustiloissa pelastussuunnitelma ei ole välttämätön, jolloin onnettomuuden sattuessa riittää, että paikalle hälytetään paikallisia aluepelastuslaitoksen yksiköitä. (Vinni 2014, 26)
Tahitinsirri

| Tahitinsirri |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Kurpat Scolopacidae
Suku::  Seurasaartensirrit Prosobonia
Laji::  leucoptera
Kaksiosainen nimi
 Prosobonia leucoptera  (J.F. Gmelin, 1789) 
Katso myös
   Tahitinsirri Wikispeciesissä   Tahitinsirri Commonsissa 
Infobox OKNimi-testi OKIUCN-testi OK: 
Tahitinsirri (Prosobonia leucoptera) oli Ranskan Polynesian Tahitilla elänyt kahlaaja. Laji tunnetaan vain yhdestä näytteestä, jonka Johann Reinhold Forster keräsi James Cookin toisella matkalla, ja josta Georg Forster maalasi taulun 1773. Näyteyksilö on Leidenin museossa ja taulu Lontoossa. Lajin holotyypin kuvaili Johann Friedrich Gmelin 1789.
Aiheesta muualla

Naturalis (sisältää kolmiulotteisen valokuvan täytetystä yksilöstä) (Arkistoitu – Internet Archive) (englanniksi)